open-index/open-wikipedia-markdown huggingface dataset:
Rudträsket

**Rudträsket** er en liten innsjø i Huddinge kommune, i landskapet Södermanland i Sverige. Innsjøen inngår i Tyresån-vassdraget. Innsjøen er en av de eldst i Stockholms län, noe som gjør den interessant for forskere. Man har studert interessante arter av planteplankton, og bunnsedimentet gir informasjon om ulike stadier av landhevelsesprosessen i området.

## Eksterne lenker
* Rudträsket Huddinge naturguide
Selvaag Bolig

**Selvaag Bolig** ASA er et av Norges største boligutviklingsselskap. Selskapet har over  boliger under utvikling over hele landet, men fokuserer spesielt på vekstområdene i og omkring Stor-Oslo, Bergen, Stavanger og Trondheim. Selskapet har også boligprosjekter under utvikling i Stockholm.

Selvaag Bolig er et rent boligutviklingsselskap uten egen entreprenør. Det betyr at selskapet styrer verdikjeden fra kjøp av tomter til overlevering av ferdige boliger, men bruker eksterne entreprenører til selve byggingen. 

Selvaag Bolig ledes av Sverre Molvik, og styreleder er Olav Hindahl Selvaag. Selskapet holder til på Ullern i Oslo, og har rundt 100 ansatte. Selvaag Bolig ble børsnotert i juni 2012.

## Referanser


## Eksterne lenker
*
Pakkers

**Pakkers** er en norsk musikkgruppe, tidligere kjent som Matpackers, bandet er fra Vindafjord i Rogaland. Gruppa platedebuterte i 1998 med albumet *Tviarbeid*, og etter albumet *Hedersmann* i 2005 valgte bandet å skifte navn til Pakkers. I 2010 kom albumet *La hammaren slå*.

## Medlemmer
* Kaptein Sveinung Bjelland – sang og akustisk gitar
* Kjetil Ulland – bass
* Jon Ørnes – mandolin, gitarer, banjo og lapsteel
* Jostein Hustveit – trommer
* Leif Åge Vestbø – keyboard

## Diskografi
### Matpackers
* *Unpacked* (1997)
* *Tviarbeid* (1998)
* *Redningsmann* (1999)
* *I bøtter & spann* (2002)
* *Hedersmann* (2005)

### Pakkers
* *La hammaren slå* (2010)

## Eksterne lenker
*
Ormputten

**Ormputten** er en liten innsjø i Huddinge kommune i Sødermanland, Sverige, og en del av Tyresån-vassdraget. Innsjøen er svært sur, sannsynligvis den sureste innsjøen i länet. Innsjøens utløp går til Lissmasjön, og ender opp i Kalvfjärden i Østersjøen. Ormputten er liten og grunn, og er i sitt siste stadium før den går over til å bli myrland.

Ormputten ligger i Paradisets naturreservat i Hanveden. Innenfor naturreservatets grenser er det flere andre innsjøer og markerte turløyper; ingen av turløypene går imidlertid direkte til Ormputten. Innsjøen er lettest å nå fra torpet Paradiset, som man når fra Haningeleden, eller länsväg 259, som går mellom Huddinge og Haninge.

## Eksterne lenker
* Paradiset Hanvedens vänner och Paradisets naturreservat
* Ormputten Huddinge kommun
* Mer om Ormputtsområdet Huddinge kommun
* Ormputten Tyresåns vattenvårdsförbund
Saltskogsfjärden

**Saltskogsfjärden** (lokalt også *Scaniasjön*) er en innsjø mellom Nyköpingsvägen og Scanias hovedkontor sør i Södertälje i landskapet Södermanland i Sverige.

## Bakgrunn
Innsjøen har vært en del av en kanal mellom Mälaren og Østersjøen (Igelstaviken), som gikk via Maren. Kanalen ble dårlig vedlikeholdt, og forfalte med tiden. Ved innsjøen lå tidliger Södertäljes største jernbanestasjon, Södertelge öfre, noen ganger også kalt Öfre Telge. Jernbanestasjonen ble revet i forbindelse med leggingen av en ny dobbeltsporbane gjennom Södertälje. Ved innsjøens østside ligger motorvognmuseet Marcus Wallenberg-hallen.

Innsjøens omkrets er ca 1600 meter.

## Se også
*Maren
Bjørnøya (Haram)

**Bjørnøya** er en øy i Haram kommune på Sunnmøre. I luftlinje ligger øya 11 km fra Ålesund sentrum og 11 km fra Brattvåg.

Bjørnøya tilhørte inntil 1964 daværende Borgund kommune. 1. januar 1965 ble deler av Borgund med 1 191 innbyggere slått sammen med det meste av Haram og Vatne kommuner til den nye Haram kommune. Disse delene var Hamnsund, Grytastranda, Søvik og Gamlem med øyene vestafor. 

Øya er nevnt i Snorres saga om Olav den hellige som Bjarney.

På nordre delen av øya, Tangane, ligger det flere store gravhauger ut mot skipsleia nordover. Inn mot fastlandet er det funnet flere bosetninger fra Jernalderen i Norge.

På Skarveneshaugen nord på øya finnes flere bunkere og rester av kanonstillinger for et tysk kystartilleribatteri fra 2. verdenskrig. Batteriet, Heeres Küsten Batterie Björnöy 31/976 (HKB 31/976), ble oppsatt med fire 10,5 cm kanoner med skuddvidde 16&nbsp;300 m, i september 1942.

Nordre delen av øya er fredet som en del av Løvsøyrevet fuglefredingsområde og Gamlemsundet fuglefredingsområde med et tilgrensende område med dyrelivsfreding. Området er vernet for å ta vare på fuglelivet i et våtmarksområde. 

## Referanser



 

  

## Eksterne lenker
* Haram kommune om Bjørnøya
* Lovdata Forskrift om vern av Løvsøyrevet fuglefredingsområde med tilgrensande dyrelivsfreding, Haram kommune, Møre og Romsdal
Segersjön

**Segersjön** er en liten innsjø mellom bebyggelsene Uttran og Segersjö i Botkyrka kommune. Innsjøen er grunn, og er omgitt av gressplener og boligeiendommer. Innsjøen benyttes til bading, og på Segersjösiden av innsjøen er det en liten sandstrand med grillplass og brygge.

## Natur
I innsjøen er det hornblad og gul og hvit nøkkerose. Det vokser også enkelte andre sjøplanter her, men i mindre utstrekning. Av fisk er det blant annet gjedde og mort i innsjøen.

## Kultur
Ved Segersjön ble mange av de tidligste eneboligene i Uttran satt opp, blant annet bodde skulptøren og løytnanten John Runer i den såkalte Rungården mellom 1909 og 1945. Andre kjente hus fra Uttrans opprinnelige bebyggelse er Larsbo, Skogsbergs og Tornvillan.

## Litteratur
*Andersson, Britt (1991): *Möten med Uttran*, Botkyrka kultur-fritid, Tumba. ISBN 91-87440-06-7. Libris 7764770. 
*«Segersjön». *Miljödatabasen*. Hentet 9 mai 2011.
Førde i Jølster

**Førde** er ei lita bygd ved sørsiden av Breimsvatnet i Sunnfjord kommune, på grensen mot Gloppen. Adkomst er skiltet til Breimsvatnet fra E39 på Grungen, mellom Skei og Klakegg. Førde lå tidligere til Breim kommune, men ble overført til Jølster kommune ved kommunereguleringa i 1964. Resten av Breim kommune ble samtidig lagt til Gloppen kommune. Førde er ei lita grend, med seks gårdsbruk. Innbyggertallet har vært rundt 40 i mange år.

## Etymologi
Navnet Førde kommer fra norrønt «fird», for fjord. I Norge går navnet igjen en rekke steder som ligger ved sjø eller vann. Lokalt omtales bygda som «Førs», en genitivsform av Førde. Folket i og fra bygda blir lokalt kalt «førsere», eller «førsara» på den lokale dialekten.

## Historie
Den trondhjemske postvei, som offisielt åpnet i 1795, hadde skysstasjon ved Breimsvatnet her. Gårdbrukerne hadde skyssplikt med båt fra Førde til Re i Gloppen kommune. Skysstasjonen var *Hotel Skjorta*, navngitt etter det høyeste fjellet ved Breimsvatnet, Skjorta, som stiger 1411 meter opp fra vannet til toppen på 1472 meter over havet.

Dalen bygda ligger i er smal, med bratte fjell på hver side. Aasmund Olavsson Vinje skal ha reist langs postveien flere ganger, og nyttet skyss over Breimsvatnet til Hotel Skjorta. Han beskrev bygda på følgende måte: «Naturen er vild og ugjestmild, og folket ligesaa».

## Eksterne lenker
* Yngve Nedrebø: «Slektshistorie fra Førde, gnr. 75 i Jølster»
Tan Zhenlin

**Tan Zhenlin** (kinesisk: 谭震林, pinyin: *Tán Zhènlín*, født 24. april 1902 i fylket You i provinsen Hunan i Kina, død 30. september 1983 i Beijing) var en kinesisk militær og politiker. Han satt i Sentralkomiteen for Kinas kommunistiske parti 1956-1982.

## Liv og virke
### Det store spranget
Under *[[Det store spranget]]*-kampanjen var han vesentlig delaktig i å sette igjennom de ærgjerrige produsjonsmalene. Våren truet han for eksempel lederen av provinsen Hunan, Zhou Yhiaozhou, med å innordne han som «høyreavviker» i tilfelle han ikke tilpasset seg de forventede innhøstningsmålene. Hvis man meldte at man hadde «innfridd», utløste dette også et innleveringskrav til sentralt hold, som så skulle kunne disponere det (for eksempel eksportere). Slik var påstått normoppfyllelse med på å utarme områder og i verste fall utløse hungersnød der, i tilfelle produksjonen ble overrapportert. 

### Kulturrevolusjonen og etterpå
Han var en av marskalkene (og vise regjeringssjef) som fordømte kulturrevolusjonen i februar 1967. Det oppgis at han fikk et vredesutbrudd og sagt til Zhou Enlai at han angret på at han ble med i kommunistpartiet og fulgte Mao. Likesom general Chen Yi og Nie Rongzhen fremførte han tidlig sterk kritikk mot den. Tan uttalte overfor en partilederforsamling at Kulturrevolusjonen var et forsøk på å utrense det kinesiske kommunistpartis gamle garde. Tan skal så ha sagt: 

:*«Jeg har gjort tre feil i mitt liv. Jeg skulle ikke ha levet til i dag. Jeg aldri ha sluttet meg til revolusjonen med Mao. Jeg skulle aldri ha sluttet meg til kommunistpartiet».» *

Han ble så ettertrykkelig fordømt av Lin Biao som del av «februarmotstrømmen» og utrensket. Men etter Lin Biao selv gikk til grunne i 1971, forsøkte Mao å knytte ann til sine gamle kametater fra revolusjonstiden, og gjenoppreiste Tans politiske posisjon. I 1975 ble Tan utnevnt til en av viseformennene i Den nasjonale folkekongress.

Tan Zhenlin var medlem av det 8. politbyrå for kommunistpartiet og medlem av den 8. (1956–1969), den 10. (1973–1977), og den 11. (1977–1982) sentralkomite. Hav var viseformann for den 4. og 5. folkekongress (1975–1978, 1978–1983).

## Referanser
Sicklasjön

**Sicklasjön** er en innsjø beliggende på grensen mellom kommunene Nacka og Stockholm, og i landskapet Södermanland i Sverige.

Innsjøen har et overflateareal på 13 hektar, hvorav 7,5 hektar ligger innenfor Stockholms kommunegrense. Innsjøen ligger 4,7 meter over havet, og har sitt utløp i Sickla kanal, som via Sickla sluse ender opp i Hammarby sjö. I øst henger innsjøen sammen med Järlasjön.

Innsjøens sørlige bredde er en del av Nackareservatet, mens man på nordbredden finner boligområdene Sickla Allé, Sickla strand, Sickla sjö og Nysätra. Tidligere lå det en del industri langs innsjøen, som het Långsjön fram til 1954.

## Panoramabilde

## Eksterne lenker
* Miljötillstånd och åtgärdsarbete för Sicklasjön – Stockholms Miljöbarometer
Teng Daiyuan

**Teng Daiyuan** (kinesisk: 滕代远, pinyin: *Téng Dàiyuǎn*; født 2. november 1904 i fylket Mayang i provinsen Hunan i Kina, død 1. desember 1974 i Beijing) var offiser i Folkets frigjøringshær og politiker tilhørende Det kinesiske kommunistparti. 

Teng tilhørte den etniske gruppen miao. 

Etter at Folkerepublikken Kina ble grunnlagt, ble Teng dens første jernbaneminister. Han ble forfulgt under kulturrevolusjonen.

Teng var sentral for utviklingen av jernbaneinfrastrukturen i Kina og av de militære jernbanestyrker.
Gary Kelly

**Gary Kelly** (født 9. juli 1974 i Drogheda) er en irsk tidligere fotballspiller som er mest kjent fra sin lange periode hos den engelske klubben Leeds United, hvor spilte over 530 førstelagskamper i perioden 1992 til 2007. Kelly fikk også 51 landskamper for  i perioden 1994 til 2003 og deltok blant annet i troppen til VM i fotball 1994 og VM i fotball 2002.

## Spillerkarriere
Kelly fikk sin debut for Leeds United i 1991/1992-sesongen, men etablerte seg ikke fast på førstelaget før 1993/1994-sesongen da han fikk tillit av manager Howard Wilkinson. Denne sesongen ble også hans gjennombrudd som fotballspiller, og han ble valgt ut til PFA Team Of The Year som høyreback. Hans positive spill gjorde også at han ble tatt ut til s tropp til VM i fotball 1994 av landslagstrener Jack Charlton. Her utgjorde han del av den såkalte trioen «Three Amigos» sammen med Phil Babb og Jason McAteer, som var den yngste delen av en aldrende irsk landslagstropp.

Før 1997/1998-sesongen ble Kelly i en alder av 23 år utnevnt til lagkaptein for Leeds av manager George Graham. Han var fast etablert på førstelaget og fikk siden nevøen og senere landslagskollega Ian Harte med på laget. En skade i 1998/1999-sesongen gjorde at han ble utilgjengelig for spill hele sesongen, men han kom tilbake for fullt sesongen etter, til tross for signeringen av Danny Mills sommeren 1999.

I mai 2002 ble han tildelt en testimonialkamp mot Celtic FC, som ble sett av over 26 000 tilhengere og genererte over 1,5 millioner pund i inntekter. Mot slutten av sin karriere hos Leeds fikk han mindre spilletid på grunn av manglende tillit hos manager Dennis Wise, og etter at 2006/2007-sesongen var ferdigspilt la han opp som aktiv spiller i en alder av 32 år.

## Eksterne lenker
*
Det franske ekspedisjonskorps i Det fjerne østen

**Det franske ekspedisjonskorps i Det fjerne østen** (fransk: *Corps expéditionnaire français en Extrême-Orient* – CEFEO) var den franske hærens styrker som ble benyttet i Det fjerne østen fra avslutningen av andre verdenskrig og gjennom den første indokinesiske krig.

## Historie
Avdelingen ble sendt til Fransk Indokina under Stillehavskrigen for å beskytte det franske Vichy-regimets kontroll over sin tidligere koloni mot japanerne. Styrken ble imidlertid slått tilbake av japanerne under deres andre kampanje i kolonien.

Motstanden mot det franske kolonistyret blomstret opp i hele Fransk Indokina etter krigen, og i 1949 ble Laos, Kambodsja og Vietnam deltakende stater i Den franske union. CEFEO var da den franske militære styrke som skulle sikre området. Dette førte i Vietnam til en geriljakrig mot Viet Minh som endte med det franske nederlaget ved Dien Bien Phu.

Etter at styrkene ble trukket ut av Indokina etter nederlaget, ble avdelingen oppløst.

## Sammensetning
CEFEO besto av utskrevne og vervede mannskaper fra Den franske unions oversjøiske områder, særlig i Maghreb og Madagaskar, men også det øvrige Afrika og Sørøst-Asia. I tillegg besto den av flere avdelinger fra Fremmedlegionen, som besto av en større overvekt av europeere (franskmenn, spaniere, polakker, tyskere).

Hele ledelsen, samt fallskjermenhetene besto imidlertid utelukkende av franskmenn.

Størrelsen varierte fra rundt , med en lokal styrke på  indokinesere i 1946, til  og en lokal styrke på  i 1954. Rundt  var fra Afrika.

## Kommandanter

*Philippe Leclerc de Hauteclocque (1945–46)
*Jean Etienne Valluy (1946–48)
*Roger Blaizot (1948–49)
*Marcel Carpentier (1949–50)
*Jean de Lattre de Tassigny (1950–51)
*Raoul Salan (1952–53)
*Henri Navarre (1953–54)
*Paul Ély (1954–55)
*Pierre Jacquot (1955–56)

## Eksterne lenker
* CEFEO-uniformer 
* Slagorden i Indokina under andre verdenskrig
* Fransk motstand i Indokina (1943–1945)
* Nettside til veteransammenslutning
* Utviklingen av CEFEO (fra det franske forsvarets arkiver)
Åge Thoen

**Åge Thoen** (født 18. august 1952 - død 24. oktober 2023) var en norsk karateutøver fra Oslo Kali Sikaran Klubb. Han hadde Madunong Guro i Kali Sikaran, 3. dan i karate, 1. dan i Modern Arnis og 1. dan Kombatan, og var blant annet 3 ganger Norgesmester i karate og Europamester i Kofukan Karate. Han har trent opp en rekke landslagsutøvere i karate, blant annet med VM-sølv som resultat.
David Connolly

**David James Connolly** (født 6. juni 1977 i Willesden i London) er en irsk fotballspiller som for øyeblikket er kontraksløs etter sist å ha spilt for den engelske kystklubben Southampton. Connolly fikk tilsammen 42 landskamper for  i perioden 1996 til 2004 og deltok blant annet i troppen til VM i fotball 2002.

## Klubbkarriere
Connolly startet sin karriere som angrepsspiller hos Watford i 1994, og scoret ti mål på 26 seriekamper, før han dro videre til nederlandsk fotball og klubben Feyenoord i 1997. Her fikk han mindre spilletid, men ble lånt ut til Wolverhampton Wanderers og SBV Excelsior, hvor han spesielt i sistnevnte klubb fikk en høy scoringsrate. I 2001 dro han kontraktsløs tilbake til England hvor han skrev under for Wimbledon som lå på nivå to i engelsk fotball. Her scoret han over 40 mål på 63 kamper fordelt over to sesonger.

I 2003 ble han kjøpt opp av byrivalen West Ham United for 285 000 pund, hvor han scoret ti sseriemål på den ene sesongen han spilte der. Sesongen etter ble han igjen kjøpt opp, og denne gangen gikk turen videre til Leicester City for 500 000 pund. Her ble han også klubbens toppscorer i sin første sesong. I 2005 gikk turen videre til nyopprykkede Wigan Athletic for to millioner pund. Han scoret mål i debutkampen mot West Bromwich Albion, men måtte stå over store deler av sesongen på grunn av skade.

I august 2006 gikk han videre til Sunderland, hvor han ble gjenforent med sin tidligere landslagskollega Roy Keane. Han endte opp som klubbens toppscorer i 2006/2007-sesongen og var sterkt delaktig i at klubben klarte opprykk til Premier League, men sesongen etter fikk han kun fem kamper og ble satt på overgangslisten før han ble løslatt fra kontrakten i mai 2009. Etter å ha vært klubbløs helt til oktober skrev han under for Southampton, hvor han også scoret i sin debut.

## Landslagskarriere
Connolly fikk sin debut for  i en kamp mot  den 29. mai 1996. Han ble videre tatt ut i troppen til VM i 2002 av landslagstrener Mick McCarthy, hvor han blant annet misset på straffe mot målvakt Iker Casillas i 16-delsfinalen mot . Han fikk ikke tillit av landslagstrener Steve Staunton i perioden 2006 til 2007, men ble tatt med i Giovanni Trapattonis vurdering i 2008 uten å få spilletid på grunn av skader. Connolly har til sammen spilt 41 landskamper og scoret ni mål. 

## Eksterne lenker
*
John Weakland

**John H. Weakland** (1919–1995) var en amerikansk psykoterapeut og en av grunnleggerne av Brief therapy og familieterapi.

Før han døde var han Senior Research Fellow ved Mental Research Institute (MR) i Palo Alto, California, Co-direktør for Brief Therapy Center på MR, og Clinical Associate Professor Emeritus ved Department of Psychiatry and Behavioral Sciences at the Stanford University School of Medicine.

## Referanser
Ilyas Kashmiri

**Ilyas Kashmiri** også kjent som **Maulana Ilyas Kashmiri** eller **Muhammad Ilyas Kashmiri** (født 10. februar 1964, død 3. juni 2011) var medlem av terror-organisasjonen al-Qaida. 

Han ble oppført på USA og FN sin liste over terrorister i august 2010. NBC News rapporterte at Kashmiri var en mulig etterfølger som leder for terror-nettverket al-Qaida etter dødsfallet til Osama bin Laden i mai 2011. Kashmiri slåss aktivt mot Sovjetunionen under den sovjetisk-afghanske krigen på 1980-tallet. Han drev opplæring av den afghanske mujahedin. Under kamper mot sovjetiske styrker skal han ha mistet et øye og en pekefinger. Kashmiri var medlem av terror-organisasjonen Harkat-ul-Jihad-al-Islami (HuJI), men på grunn av uenigheter med lederen Qari Saifullah Akhtar gjorde at Kashmiri etablerte sin egen enhet innen HuJI, kjent som 313 Brigaden. På 1990-tallet var Kashmiri i India da han ble oppdaget av den indiske hæren og sendt til fengsel for terror-virksomhet mot India, hvor han tilbrakte de neste to årene før han flyktet og kom seg tilbake til Pakistan. Da han var tilbake i Pakistan fortsatte Kashmiri å gjennomføre terror-operasjoner mot India og forskjellige steder i Asia.

Kashmiri ble tatt til fange og torturert av den pakistanske hæren i slutten av 2003 i kjølvannet av et forsøk på å myrde daværende president Musharraf. Kashmiri ble løslatt fra pakistansk fengsel i februar 2004 og returnerte til terrorist-organisasjonen Harkat-ul-Jihad-al-Islami (HUJI), som er nært knyttet til al-Qaida og Taliban. Kashmiri ble rapportert drept sammen med andre terrorister 7. september 2009 da de ble truffet av en rakett avfyrt fra en ubemannet amerikansk drone. Men i oktober 2009 ble det rapportert at Kashmiri hadde overlevd luftangrepet. Den 3. juni 2011, under et amerikansk drone-angrep i det sørlige Waziristan, ble ni terrorister inkludert Kashmiri, ble rapportert drept av en rakett. Tre andre militante ble stygt skadet i angrepet. Lokale tjenestemenn rapporterte at de døde var medlem av Taliban alle sammen.

## Referanser
Eian Sandvik

**Eian Sandvik** (født 28. mars 1989) er en norsk tidligere  alpinist. Han kommer fra Nesbru i Asker og representerte Bærums Skiklub. Han begynte i alle disipliner, men markerte seg mest i utfor. I 2008 kom Sandvik på andreplass i junior-VM i utfor i Spania, og i 2009 ble han norgesmester i utfor både i junior- og seniorklassen. Han har også bronse i senior-NM i utfor i 2007. 
## Referanser


## Eksterne lenker
*
Zhong Yao

**Zhong Yao** (kinesisk: 鍾繇, pinyin: *Zhōng Yáo*, Wade-Giles: *Chung Yao*, også romanisert *Zhong You*, født  151 i Changge i det som i dag er provinsen Henan i Kina, død 230) var en minister i Weidynastiet. Han studerte under den berømte kalligrafen Cai Yong, og tilskrives utviklingen av den såkalte regelskrift.

Under Cao Cao var Zhong Yao gitt ansvaret for forsvaret av byen Chang'an, men han led nederlag for den angripende rivalen Ma Chao i et stort slag. Etter Cao Caos etterfølgers død Cao Pi ble Zhong Yao under hans etterfølgers Cao Rui utropt til *Weis store læremester*. Hans sønn Zhong Hui var også kalligraf og offiser under Deng Ai.

## Referanser
Slimormer

* Anopla
* Enopla

**Slimormer** er en dyregruppe som ligner mark og som vanligvis fins i havet, skjønt det er noen arter som lever i ferskvann og til og med i fuktige miljøer på land.

De varierer fra noen millimeter til flere meter. De største kan bli opptil 30 meter lange. Noen har blitt rapportert til å være over 50 meter lange, hvilket i så fall gjør dem til de lengste dyrene man kjenner til.

De er ikke delt inn i segmenter. De kan erstatte deler av kroppen som går tapt.

Vanligvis finner forplantning sted ved ytre befruktning. Yngelens utvikling varierer noe fra art til art. Hos noen forekommer et larvestadium som likner en planula-larve.

## Referanser


## Eksterne lenker
*
Qutb ud din Aibak

**Qutb ud din Aibak**,  *Qutb-ud-Din Aibak*, *Qutb ad-Din Aybak*,  *Qutb Al-Din Aibeg*, *Qutb ud-Din*, eller *Qutabuddin* (født 1150, død 1210) var en indisk sultan i Delhi-sultanatet fra 1206 til 1210.

Mot slutten av 1100-tallet ble  Nord-India invadert av Muhammad av Ghor. Men Muhammad ble myrdet på sin vei til Ghazani 15. mars 1206, og kunne aldri utrope seg til sultan over India. Han hadde heller ingen arvinger.

Qutb ud din Aibak som da var en av Muhammeds generaler, tok da tittelen sultan, mens en annen, Tajuddin Yildiz tok over tronen i Ghazani. Han døde i 1210 etter et fall fra hesteryggen mens han spilte en form for polo. Han hadde da vært sultan i fire år.

Den fireårige regjeringstiden med Qutabuddin som sultan var militært fremgangsrik. I løpet av denne tiden rakk Qutabuddin også å bygge en moské i Delhi, og en i Ajmer.

## Referanser


## Eksterne lenker
*
Clinton Morrison

**Clinton Morrison** (født 14. mai 1979 i Tooting i London) er en engelskfødt irsk fotballspiller som for øyeblikket spiller for den engelske klubben Sheffield Wednesday. Morrison er mest kjent fra sine to perioder hos London-klubben Crystal Palace og gjennom spill for  siden 2001, hvor han blant annet deltok i troppen under VM i fotball 2002.

## Klubbkarriere
Morrison begynte sin aktive karriere som fotballspiller hos Crystal Palace i 1996, men fikk ikke sin førstelagsdebut før mot Sheffield Wednesday i mai 1998, da han kom inn som innbytter for Neil Shipperley. I 1998/1999-sesongen ble han klubbens toppscorer, og fulgte opp i sesongen etter med å score 14 mål på 30 kamper. Da forholdet til manager Trevor Francis kjølnet utover 2001-sesongen la Birmingham City inn et bud på Morrison for 4,25 millioner pund i en byttehandel med Andy Johnson.

Hos Birmingham fikk han problemer med å takle det høyere liganivået, noe som førte til ti scoringer fordelt på to sesonger. Etter at han kom tilbake fra en skade i 2004/2005-sesongen etablerte han riktignok et målfarlig samarbeid med Emile Heskey. Den 24. august 2005 forlot han Birmingham, på grunn av manglende garantier om førstelagsplass, til fordel for gamleklubben Crystal Palace for to millioner pund. Her dannet han spisspar sammen med Andy Johnson og siden Dougie Freedman, og i november 2007 scoret han sitt mål nummer 100 for London-klubben. Da kontrakten med Palace gikk ut etter 2007/2008-sesongen dro han videre til Coventry City, hvor han skrev under en toårskontrakt i august 2008.

På litt over to sesonger scoret han over 20 mål på 90 seriekamper før han ble satt på overgangslisten mot slutten av 2009/2010-sesongen. I juli 2010 skrev han under på en toårskontrakt med Sheffield Wednesday, som akkurat da hadde rykket ned til Football League One.

## Landslagskarriere
Morrison var født i England, men valgte å spille for  og hadde anledning til å gjøre det fordi hans bestemor var fra Dublin. Han fikk sin landslagsdebut i en kamp mot  i august 2001, hvor han kom inn som innbytter og scoret Irlands andre mål i en kamp som endte 2–2. Han ble tatt ut i troppen til VM i fotball 2002 av landslagstrener Mick McCarthy, men fikk ikke spille en eneste kamp.

## Eksterne lenker
*
Sillen

**Sillen** er en langstrakt innsjø med beliggenhet ca en mil fra Trosa i Södermanland, på grensen mellom Södermanlands län og Stockholms län i Sverige. Innsjøen ligger i kommunene Gnesta, Trosa og Södertälje. Fra innsjøens sørlige del foregår drenering via Trosaåen, som begynner sitt løp her. Tettstedet Sund i Trosa kommune ligger ved bredden av innsjøen. Den nordlige delen av innsjøen strekker seg nesten til tettstedet Gnesta. Innsjøen ligger 10 meter over havet, og har en dybde på 20 meter. 

Det er begrenset med bebyggelse rundt innsjøen, men det er spor av bosetning fra jernalderen og fram i tid.

Sillens vann er grumset, men innsjøen har godt fiske, spesielt på høsten, da det tas opp blant annet gjørs her.
Jurgen Ruesch

**Jurgen Ruesch** (født 1910/11, død 8. juli 1995) var psykiater og professor ved Langley Porter Psychiatric Institute, University of California frem til 1977.
I 1948 utførte han en studie der han katalogiserte hvordan syke pasienter ble dårlig tilpasset sine sosiale miljøer. Dette hadde stor innflytelse på studiet av psykosomatisk lidelse og stress og understreket betydningen av pasientenes manglende evne til å tilpasse seg situasjoner, fremfor å fokusere på indre psykiske konflikter, som hadde vært tilnærmingen til Franz Alexander.

På 50-tallet skrev han to innflytelsesrike bøker om kommunikasjonsteori. Sammen med Gregory Bateson utga han *Communication: The Social Matrix of Psychiatry* i 1951. I 1956 ga han ut *Nonverbal Communication* sammen med Weldon Kees. I 1972 ga han ut semiotiske kommunikasjonsbetraktninger samlet i *Semiotic Approaches to Human Relations*.

## Referanser
Bredmosen naturreservat

**Bredmosen naturreservat** er et myrområde i Marker kommune som ble vernet i 1978.
Den tekniske beskrivelsen er nedbørsmyr som er utformet som konsentrisk høgmyr. Reservatet dekker et areal på 665 dekar, hvorav 528 dekar er myr. 

## Referanser
Skjorta (Gloppen)

**Skjorta** er et fjell på grensen mellom Gloppen kommune og Jølster i Sunnfjord kommune, med en topphøyde på  meter over havet. Fjellet stiger  meter opp fra Breimsvatnets sørvestlige side, og er et landemerke fra Europavei 39 som går langs Breimsvatnets nordside. Med litt fantasi kan fjellets navn forklares ut fra fasong, sett fra nord. Sett fra tettstedet Reed blir det også sagt at breen like under toppen av fjellet har form (og farge) som en skjorte. 

Fjellet bestiges fra Jølster i sør, eller opp langs vestre rygg fra Kandal.

## Referanser




## Eksterne lenker
* Norwegian Mountains, Sogn og Fjordane - Utvikfjellet (med bilde av Skjorta)
Strålsjön

**Strålsjön** er en innsjø beliggende øst for Älta og innenfor de to naturreservatene Strålsjön-Erstavik og Älta mosse-Strålsjön i Nacka kommune i landskapet Södermanland, Sverige. Strålsjöns gjennomsnittsdybde er 2,4 meter, og innsjøen er på sitt dypeste 7,4 meter. Det er en næringsfattig skogssjø, og er sensitiv for forsuring. Innsjøens vann er mørk på farge på grunn av tilløpet fra humusrike Älta mosse.

Til tross for innsjøens beskjedne størrelse er det fisk som gjedde, abbor og mort her. I innsjøens sørvestlige del er det mye sjøkantvegetasjon, som blant annet pors. Utenfor sjøkanten er det både gul og hvit nøkkerose, samt dunkjevle.

Ved innsjøens nordøstre del er det kommunal badeplass med brygge det er populært å bade fra. Sörmlandsleden passerer også her.

## Kilder
* http://www.nacka.se/web/fritid_natur/naturochparker/hurmar/sjoarna/Sidor/stralsjon.aspx, hentet 2011-04-15
* Nacka kommun (1995) «Strålsjön-Erstavik. Naturreservat i Nacka kommun»

## Eksterne lenker
*
Nebbursvollen Friluftsbad

**Nebbursvollen Friluftsbad** er et badeanlegg i Lillestrøm kommune i Akershus. Nebbursvollen har et stort svømmebasseng, som skal holde 21 grader til enhver tid når badet er åpent. I tillegg har badet et mindre barnebasseng, tre vannsklier og store uteomeråder tilrettelagt for picnic, ballspill og lek. Badet har også en sandvolleyball-bane.

Anlegget stod ferdig i 1967

## Eksterne lenker
* Om Nebbursvollen Friluftsbad  på Skedsmo kommunes nettsted
* Om Nebbursvollen i Store Norske Leksikon
Kenny Cunningham

**Kenneth Edward Cunningham** (født 28. juni 1971 i Dublin) er en irsk tidligere fotballspiller, mest kjent fra sin lengre periode hos den engelske klubben Wimbledon, hvor han fra høyrebackposisjon spilte 250 seriekamper i perioden 1994 til 2002. Cunningham fikk også 72 landskamper for  i perioden 1996 til 2005 og deltok blant annet i troppen til VM i fotball 2002.

## Klubbkarriere
Cunningham startet sin aktive karriere hos Home Farm på midten av 1980-tallet før han dro videre til amatørklubben Tolka Rovers i 1988. Den 18. september 1989 dro han over til England hvor han skrev under på en ettårskontrakt med Millwall. Denne kontrakten ble omsider fornyet med ytterligere to år. Han fikk sin førstelagsdebut for Millwall den 17. mars 1990 og spilte tilsammen 136 seriekamper fordelt over fem år.

I november 1994 dro Cunningham og lagkamerat Jon Goodman videre til London-klubben Wimbledon på en overgangssum verdt 1,3 millioner pund. Her spilt han over 250 seriekamper fordelt over åtte sesonger, men forlot klubben to år før den ble oppløst. Han ble kjøpt opp av nyopprykkede Birmingham City sommeren 2002 for 600 000 pund, hvor han gikk rett inn på førstelaget som erstatning for en skadet midtstopper Steve Vickers. Han dannet med tiden også et defensivt samarbeid med Matthew Upson, som hadde ankommet i januarvinduet. Etter at Birmingham rykket ned under 2005/2006-sesongen ble han frigitt av klubben sammen med flere andre spillere.

Den 19. juli 2006 skrev han under på en kontrakt med Sunderland, hvor hans tidligere landslagskollega Niall Quinn var styreleder. Han fikk totalt elleve kamper for Sunderland og hjalp klubben til opprykk, men ble satt på overgangslisten og frigitt på slutten av sesongen hvor han så la opp som aktiv fotballspiller. Etter at han la opp har Cunningham arbeidet som ekspertkommentator ved fjernsynsselskapet RTÉ.

## Landslagskarriere
Cunningham fikk sin debut for  i en kamp mot  den 24. april 1996. Han ble tatt ut i troppen til VM i fotball 2002 av landslagstrener Mick McCarthy, hvor han spilte to kamper mot henholdsvis  og . Han fikk tilsammen 72 kamper i perioden fra debuten i 1996 og frem til han ga seg med landslagsfotball i 2005.

## Eksterne lenker
*
Hans Christer Holund

**Hans Christer Holund** (født 1989) er en norsk tidligere langrennsløper fra Nittedal som representerte Lyn Ski. Han ble verdensmester på 50 km fristil under ski-VM 2019 i Seefeld, på 15 km fristil og på stafett under ski-VM 2021 i Oberstdorf, og på stafett under VM 2023 i Planica.

## Karriere
Holund ble juniorverdensmester på 10&nbsp;km i 2008, og debuterte i verdenscupen i langrenn i Lahtis 8. mars 2009.

Under norgesmesterskapet på ski 2016 gikk Holund på Lyn Skis lag som vant 3 &times; 10&nbsp;km stafett. Jonas Udjus Frorud og Simen Hegstad Krüger gikk de to andre etappene.

Også under norgesmesterskapet på ski 2017 ble det gull for Lyn Ski på 3 &times; 10&nbsp;km stafett. Holund gikk sammen med Johan Tjelle og Simen Hegstad Krüger. Under Ski-VM 2017 i Lahtis var Holund opprinnelig tatt ut som hjemmeværende reserve, men en uke før mesterskapet meldte Petter Northug at han ville gi fra seg plassen i VM-troppen slik at han selv kun ville være aktuell for øvelsene han var tittelforsvarer på (sprinten og femmila). Dermed ble Holund en del av Norges lag i Lahtis, og han fikk sjansen på femmila på mesterskapets avslutningsdag. Han endte her på en 10.-plass.

Under vinter-OL 2018 i Pyeongchang tok han bronse på 30 km og han ble nummer seks på femmila.

Også under norgesmesterskapet på ski 2019 ble det gull for Lyn Ski på 3 &times; 10&nbsp;km stafett, også denne gang sammen med Tjelle og Krüger. Holund ble verdensmester på 50 km fristil under ski-VM 2019 i Seefeld, som var den eneste øvelsen han deltok i under dette VM.

Under ski-VM 2021 i Oberstdorf tok han bronse på 30 km duatlon (også kalt skiatlon), og han tok gull på 15 km fri teknikk med intervallstart. Det ble dobbeltseier til løpere fra Lyn, da Simen Hegstad Krüger kom på andreplass. Harald Østberg Amundsen kom på tredjeplass og sikret tredobbelt norsk. Holund gikk tredje etappe på Norges lag som tok gull på 4 x 10&nbsp;km stafett. De øvrige på laget var Pål Golberg, Emil Iversen og Johannes Høsflot Klæbo.

Under ski-VM 2023 i Planica gikk han første etappe på Norges lag som tok gull på 4 × 10 km stafett, og han tok bronse på 15 km fristil med intervallstart. Der kom Simen Hegstad Krüger og Harald Østberg Amundsen på de to første plassene, og Johannes Høsflot Klæbo sikret firedobbelt norsk.

## Verdenscupoversikt
### Sammenlagt

### Pallplasseringer
*Oppdatert etter sesongen 2021/22*
* 14 pallplasseringer

## Referanser


## Eksterne lenker
* 
* 
* 
*
Svartsjön (Hanveden)

**Svartsjön**, også kalt *Svarttjärn*, er en liten innsjø i den delen av Hanveden som ligger i Haninge kommune på Södertörn, sør for Stockholm, og i landskapet Södermanland.

Innsjøen ligger i Natura 2000-området «Hanveden», som utgjør deler av skogsområdet Hanveden, som ligger på grensen mellom kommunene Haninge og Huddinge. Noen hundre meter nordøst for Svartsjön ligger Paradisets naturreservat.

På nordsiden av Svartsjön, som for det meste har mosedekkede bredder, er det en klippe som ofte brukes som rasteplass, og som passeres av Sörmlandsleden.

Nærliggende innsjøer er Öran (ca to kilometer nordøst, eller tre km langs Sörmlandsleden), Långsjön (et par hundre meter lengre vest for Svartsjön) og Trehörningen (noen hundre meter lengre bort).

## Referanser


## Eksterne lenker
* Svartsjön Tyresåns vattenvårdsförbund
Praktisk yrkesteori

**Praktisk yrkesteori** (PYT) (tidligere ble begrepet **praksisteori** brukt) viser til den enkeltes persons forestillinger om praksis og den samlede handlingsberedskapen for praktisk virksomhet. Begrepet er utviklet av Per Lauvås og Gunnar Handal.

## Definisjon

Handal og Lauvås antar at det finnes en privat, tankemessig beredskap med elementer fra egen erfaring, informasjon fra andres erfaring, satt inn i en ramme av teoretisk kunnskap som er ordnet etter verdier vi oppfatter som viktige.  For de aller fleste er PYT relativt uryddig, motsetningsfullt, mangelfullt, lite konsistent og i store deler taus. PYT er blitt utviklet gjennom den enkeltes biografi Lauvås og Handal (2000:180).

Veiledningens kjerne blir derfor å være en hjelp for den enkelte til å forstå bedre sin egen praksisteori, det vil si hvilke verdier, erfaringer og kunnskap som ligger bak det man gjør eller planlegger å gjøre. Målet er å skape større bevissthet rundt verdigrunnlaget som ligger bak den kunnskap som man støtter seg til (styrke yrkesidentiteten).Veisøker kan få større innsikt i dette ved å måtte begrunne handlingene sine. Veiledningen konsentrerer seg om den teorien som ligger bak praksis. Ved å bli seg mer bevisst hva denne består av kan man utvikle kunnskapsbasen for handling.

Carson og Birkeland (2009:72-73) beskriver praksisteorien eller den praktiske yrkesteorien på følgende måte:
* Praksisteorien er individuell. Hver enkelt av oss har som yrkesutøver ulik kunnskap, erfaringer og verdier. Praksisteorien vil være ulik fra person til person
* Praksisteorien er i endring gjennom hele livet fordi man får nye erfaringer hele tiden. Dette gjør at verdier kan endres, selv om det viser seg at verdier er mer motstandsdyktige mot endring enn kunnskap
* Alle har en praksisteori selv om en er ny i yrkeskonteksten.
* Praksisteorien er i stor grad ubevisst og vanskelig å sette ord på. De aller fleste er i liten grad klar over hvilke verdier som styrer deres egne handlinger.
* Praksisteorien er ofte usammenhengende, og verdiene kan stå i motsetning til hverandre.

## Kritikk av den praktiske yrkesteorien

Søndenå (2004) drøfter om det blir et problem hvis alle praktiske yrkesteorier blir oppfattet som likeverdige eller likeverdige (Søndenå 2004:16). Man risikerer da å kunne ende opp med en refleksjonsliberalisme uten krav til faglig innhold (Søndenå 2004:12).

## Se også

Handlings- og refleksjonsmodellen

## Kilder

* Carson, Nina og Åsta Birkeland (2009). *Veiledning for førskolelærere*. Kristiansand: Høgskoleforlaget
* Lauvås og Handal (2000) *Veiledning og praktisk yrkesteori*. Oslo: Cappelen Akademisk forlag. 
* Søndenå, Kari (2004). Kraftfull refleksjon i lærerutdanningen. Oslo: Abstrakt forlag.
Ola Berger

**Ola Berger** (født 15. mars 1979 i Trondheim) er en norsk tidligere langrennsløper, motbakkeløper, orienteringsløper og randonnéeutøver som representerte Byåsen Idrettslag, Trondheim Randoneéklubb og Wing Orienteringsklubb.

## Karriere
### Langrenn
Han debuterte i verdenscupen i langrenn 22. november 2003 på Beitostølen, men kom på 71. plass. Deretter fulgte en 65. plass i femmila i Holmenkollen i 2004.

Beste individuelle plassering i Norgesmesterskapet på ski var en 6. plass på 30km duathlon i 2004. Berger tok stafett-sølv for Byåsen Idrettslag under Norgesmesterskapet på ski 2004, på lag med Krister Trondsen og Tor-Arne Hetland.

### Motbakkeløp
Han vant den første utgaven av motbakkeløpet Vassfjellet Opp i 2010.

### Orientering
Berger tok stafett-bronse for Wing Orienteringsklubb under Norgesmesterskapet i orientering 2009, på lag med Mathias Bjugan og Øystein Kvaal Østerbø.

### Randonnée
Han har en rekke gode internasjonale plasseringer som skialpinist.

Berger ble tatt ut på det norske VM-laget til verdensmesterskapet i randonnée i 2013. Han gikk videre fra prologen i sprintløpet, endte på 23.-plass i den individuelle konkurransen og på 12.-plass i lagkonkurransen med Ola Hovdenak.

I 2013 vant han rennet Monsterbakken Vassfjellet.

## Referanser


## Eksterne lenker
* Ola Berger på *Skimountaineering.org* (engelsk)
Azam Khan (sanger)

**Azam Khan** (født 28. februar 1950 i Dhaka i Øst-Pakistan i Pakistan, død 5. juni 2011 i Shaka) var en bengalsk pop-sanger. 

Khan var en foregangsmann når det gjaldt pop-musikk på bengali. Khan grunnla et band som fikk navnet Uchcharon (bengali for Forkynnelse) tidlig på 1970-tallet. Khan ble flere ganger kreditert for sin banebrytende og populære pop musikk på bengali i årene umiddelbart etter Bangladesh sin uavhengighet fra Pakistan i mars 1971. Khan var en frihetsforkjemper som kjempet mot den pakistanske hæren i krigen for Bangladesh sin uavhengighet i 1971. Hans første konsert på fjernsyn ble sendt i 1972 på Bangladesh Television. Azam Khan døde 5. juni 2011 på sykehuset i en alder av 61 år. Khan led av kreft i munnhulen som hadde spredd seg til lungene hans.

## Referanser


## Eksterne lenker
*
Det er lov å være bli’ (2003-samlealbum)

***Det er lov å være bli***' er et samlealbum med Jens Book-Jenssen, utgitt i 2003.

## Sporliste

# «Det er lov å være bli'»
# «Vid brasan»
# «En sjømanns brud»
# «Ned i dalen»
# «Violen sørger for meg»
# «Når kastanjene blomstrer»
# «Den gamle zigeuner»
# «Jeg væter min dolk»
# «Tatervise ved bålet»
# «Et lykkeslott»
# «En enkel liten sang»
# «Maggidutti og jeg»
# «Under den hvite bro»
# «Jacob Skjærsliper»
# «Den gamle syrin»
# «Spinnerokken»
# «I en skumringsstund»
# «Det går ingen veier tilbake»
# «Aftenklokker»
# «Den siste dans»

## Referanser
Ingunn Weltzien

**Ingunn Hultgreen Weltzien** (født 19. mai 1986) er en norsk orienteringsløper og langrennsløper.

Weltzien har flere norgesmesterskap i orientering og har også representert landslaget. I 2006 ble hun juniorverdensmester på sprintdistansen.

Hun er en allsidig idrettsutøver, og debuterte i verdenscupen i langrenn i Holmenkollen 11. mars 2006. I 2008 ble hun verdensmester i lagkonkurransen i motbakkeløp sammen med Anita Håkenstad Evertsen og Kirsten Melkevik Otterbu. I langrenn er hun også juniorverdensmester i stafett fra 2006.

## Referanser


## Eksterne lenker
*
Säkra kort

***Säkra kort*** er et svensk samlealbum med Stein Ingebrigtsen, utgitt i 1978.

## Sporliste

# «Bara du» (Buck Ram/Andy Rand/Nico), (*[[Bara Stein]]*)
# «Kom me' i våran båt» (Mitch Murray/Peter Callander/Bengt Sundström), (*Kom me' i våran båt/Hon Gick sin väg (Givetvis)*)
# «Vår kärleksmelodi» (Hans Engelmann/Olof Ernebo), (*[[Bara Stein]]*)
# «Jag ska fånga en ängel» (Ted Gärdestad/Kenneth Gärdestad), (*[[Tänk att få den tiden åter]]*)
# «En kväll för länge sen» (Torbjørn Daleng/Ingela Forsman), (*[[Bara Stein]]*)
# «Kom kom kom» (Noel Sherman/Joe Sherman/Stig Anderson), (*[[Bara Stein]]*)
# «Spanska ögon» (Bert Kaempfert/Leif Nilson), (*[[Bara Stein]]*)
# «Du é flickan för mej» (Norro Wilson/Billy Sherrill/Rory Bourke/Lasse Green), (*[[Tänk att få den tiden åter]]*)
# «Ooh-Wakka-Doo-Wakka-Day» (Gilbert O'Sullivan/Stig Anderson), (*[[Sjung bort bekymren]]*)
# «Amerikas sång» (Paul Simon/Ingela Forsman), (*[[Tänk att få den tiden åter]]*)
# «Va' har hänt med mystiken kring månen» (Benny Borg), (*[[Bara Stein]]*)
# «Aldrig blir det nå'nsin som förut» (Ebbe Nilsson/Acke Svensson), (*[[Tänk att få den tiden åter]]*)
May Britt Buer

**May Britt Buer** (født 11. november 1977 i Odda) er en norsk friidrettsutøver som har spesialisert seg på motbakkeløp.

Buer tok gull i NM i motbakkeløp i 2009, 2010 og 2012, og vant også Norgescupen samme år.

## Referanser
Matt Holland

**Matthew Rhys Holland** (født 11. april 1974 i Bury) er en engelskfødt irsk tidligere fotballspiller som er mest kjent fra sine to perioder på midtbanen hos de engelske klubbene Ipswich Town og Charlton Athletic. Holland fikk også 49 landskamper for  i perioden 1999 til 2006 og var blant annet med i troppen til VM i fotball 2002.

## Spillerkarriere
Holland startet sin karriere i 1992 hos West Ham United, men klarte ikke å slippe til på førstelaget gjennom sine tre år i klubben. I januar 1995 dro han derfor nedover i seriesystemet til sørkyst-klubben Bournemouth, hvor han fikk over 100 seriekamper og 18 scoringer i tillegg til å inneha kapteinsbindet. Sommeren 1997 meldte han overgang til Ipswich Town på en overgangssum verdt 800 000 pund.

Hos Ipswich ble han også utnevnt til lagkaptein og ledet klubben mot opprykk til Premier League i 2000. Ved hans første sesong i den øverste divisjonen ledet han klubben til en respektabel femteplass, noe som gav en plass i UEFA-cupen. Sesongen etter endte med nedrykk for Ipswich, men Holland fortsatte i klubben og spilte 258 seriekamper i løpet av sin periode.

Etter at Ipswich ikke klarte å rykke opp igjen i 2003 dro Holland videre tilbake til Premier League og klubben Charlton Athletic på en overgang verdt opprinnelig 750 000 pund. Også i Charlton Athletic ble han tildelt kapteinsbindet, men her allerede i sin første sesong for klubben. Holland spilte over 190 seriekamper frem til 2009, da han la opp som aktiv fotballspiller. I tiden etter at han la opp har Holland fungert som ekspertkommentator for både BBC, ESPN, Sky Sports og RTÉ.

## Landslagskarriere
Holland fikk sin debut for  i 1999. Han ble tatt ut i troppen til VM i fotball 2002 av landslagstrener Mick McCarthy, hvor han spilte samtlige av Irlands kamper, og scoret Irlands første mål i den innledende kampen mot . Etter at Irland ikke lyktes med å kvalifisere seg til VM i fotball 2002 la han opp som landslagsspiller, og endte ved det opp med 49 landskamper og fem mål.

## Eksterne lenker
*
Barnvisor för vuxna

***Barnvisor för vuxna*** er et musikkalbum med Benny Borg og Kirsti Sparboe, utgitt i 1973.

## Sporliste

# «En liten karamell»
# «Striden om slottet»
# «Hon är min»
# «Tänker på en saga»
# «Barn och mat»
# «Två små hjul»
# «En liten flicka med röda naglar»
# «Barnvisa till vuxna»
# «Barnvakten, barnvakten»
# «Stine och granen»
# «En nyss förlorad tand»
# «Tankar när hon sover»

## Eksterne lenker
Guro Flatekval

**Guro Flatekval** (født 4. november 1987) er en norsk friidrettsutøver og orienteringsløper.

Buer tok bronse på 6 km terrengløp under NM i friidrett 2009. Samme år var hun på Norges lag som tok sølv i lagkonkurransen i nordisk mesterskap. Hun har også vunnet mange terrengløp og motbakkeløp, deriblant Birkebeinerløpet og Fanaråken Opp. I 2009 vant hun kvinneklassen sammenlagt i Powerade Norgescup i motbakkeløp.

## Referanser
Jay Haley

**Jay Douglas Haley** (født 19. juli 1923 i Midwest i Natrona County i Wyoming i USA, død 13. februar 2007) var en av grunnleggerne av familieterapi og strategisk psykoterapimodell. Innen disse feltene var han en anerkjent lærer, klinisk veileder og forfatter.

## Referanser
Söderbysjön

**Söderbysjön** er en innsjø som ligger sør i Nacka kommune, og innenfor Nackareservatet, like øst for Bagarmossen. Innsjøen dreneres via Dammtorpssjön og Nacka ström til Järlasjön, og får tilført vann fra Ulvsjön, og fra Ältasjön via Ältaån.

Innsjøen har en liten badeplass, og brukes på vinteren, sammen med  Dammtorpssjön og Ältaån/Brotorpskanalen, til skøyting og skigåing. Sörmlandsleden går inntil innsjøen, og krysser den på en trebro i ravinen hvor Ältaån munner ut i Söderbysjön.

## Bilder

Fil:Söderbysjön2010a.JPG|Den vestlige delen av innsjøen.
Fil:Söderbysjön2010b.JPG|Oversiktsbilde av den vestlige delen, tatt fra Sörmlandsledens strekning langs innsjøen.
Norsk Manuellterapeutforening

**Norsk Manuellterapeutforening (NMF)** er en fagforening som ble opprettet i 2006.  Foreningen organiserer de fleste manuellterapeutene i Norge. Foreningen er åpen for manuellterapeuter, fysioterapeuter med takst A8 kompetanse, og manuellterapistudenter.

NMF ble tilsluttet Landsorganisasjonen i Norge i 2011.  Foreningen ledes av Peter Chr. Lehne.

## Eksterne lenker
* 
*
Vinnie Paz

**Vincenzo Luvineri** bedre kjent som **Vinnie Paz** (også kjent som **Ikon the Verbal Hologram**) (født 19. august 1977) er en italiensk-amerikansk rapper. Vinnie Paz utgjør en halvdel av rapgruppen **Jedi Mind Tricks**, sammen med produsent **Stoupe** (**Stoupe the enemy of mankind**). Vinnie Paz er i tillegg frontfigur i hiphop-kollektivet **Army of the Pharaohs**.

## Biografi
Etter først å ha rappet under navner Ikon the Verbal Hologram, endret han senere navnet sitt til Vinnie Paz, inspirert av bokseren Vinny Pazienza. Etter å ha blitt introdusert for Stoupe av en felles bekjent, begynte duoen å spille inn låter i Stoupes kjeller under navnet Jedi Mind Tricks. Vinnie Paz har helt fra starten vært kjent for sin aggressive rapstil, gjennomførte tekster og sin kraftige stemme. Vinnie vokste opp i katolsk familie, men er nå muslim, noe mye av hans nyere musikk kan henvises til. I tillegg til rap, er han en ivrig heavy metal-fan.

### Army of the Pharaohs
Vinnie Paz stiftet i 1998 kollektivet Army of the Pharaohs sammen med  Apathy, Celph Titled, Chief Kamachi, 7L & Esoteric, Planetary & Crypt the Warchild (Outerspace), King Syze, Faez One, Jus Allah, Doap Nixon, Reef the Lost Cauze, Demoz, Block Mccloud og Des Devious.

## Diskografi

### Solo-album
* *[[Season of the Assassin (Vinnie paz-album)|Season of the Assassin]]* (2010)
* *[[God of the Serengeti (Vinnie paz-album)|God of the Serengeti]]* (2012)
* *Carry on Tradition*

### Samarbeidsprosjekter
* *[[Heavy Metal Kings (Vinnie paz-album)|Heavy Metal Kings]]* (2011)

### Mixtapes og EP
* *[[The Sound and the Fury (Vinnie paz-album)|The Sound and the Fury]]* (2006)
* *[[Before the Assassin (Vinnie paz-album)|Before the Assassin]]* (2010)
* *[[Prayer for The Assassin (Vinnie paz-album)|Prayer for The Assassin]]* (2010)
* *[[Fires of the Judas Blood (Vinnie paz-album)|Fires of the Judas Blood]]* (2011)
* *[[Carry on tradition (EP)|Carry on tradition]]* (2013)

## Eksterne lenker
* 
* 
*
Bjørn Johan Nytrø

**Bjørn Johan Nytrø** (født 30. januar 1962) er en norsk fotballspiller og -trener. 

Han spilte 5 kamper for Rosenborg Ballklub, og var i A-stallen i 1985.

Han er i dag spillende trener for Fram Fotball, og spiller fortsatt av og til kamper på lavere nivå.

## Referanser